Chan Santokhi

**Chandrikapersad ”Chan” Santokhi** (3. helmikuuta 1959 – 30. maaliskuuta 2026) oli surinamelainen poliitikko ja poliisipäällikkö, joka toimi maansa presidenttinä vuosina 2020–2025.

## Tausta ja yksityiselämä
Santokhi syntyi 1959 Lelydorpin kaupungissa. Hän oli nuorin yhdeksänlapsisen indosurinamelaisen lapsista.

Santokhi oli naimisissa asianajaja Mellisa Santokhi-Seenacherry kanssa heinäkuusta 2020 lähtien. Parin häätilaisuus oli pieni ja yksityinen, ja kyseessä on ensimmäinen kerta, kun Surinamen presidentti on mennyt naimisiin virkaan astuttuaan. Santokhilla oli kaksi lasta aikaisemmasta liitosta.

## Ura
### Poliisina
Lukion jälkeen Santokhi muutti Alankomaihin, jossa hän opiskeli poliisikoulussa. Tämän jälkeen hän palasi Surinameen, jossa hänestä tuli poliisikomisario. Hänet nimettiin poliisipäälliköksi vuonna 1991.

### Poliittinen ura
Vuosina 2005–2010 Santokhi toimi maansa oikeusministerinä presidentti Dési Boutersen hallituksessa. Ministerinä toimiessaan hän puuttui kovalla kädellä maan laittomaan huumekauppaan, minkä johdosta Bouterse antoi hänelle lempinimen *sheriffi*. Vuonna 2010 Santokhi asettui ensimmäistä kertaa ehdolle presidentinvaaleissa, mutta hävisi Bouterselle. Samana vuonna järjestetyissä parlamenttivaaleissa Santokhi sai yllättävän paljon henkilökohtaisia ääniä huolimatta siitä, että puolue oli asettanut hänet melko alas listalleen.

Santokhi valittiin VHP-puolueen puheenjohtajaksi vuonna 2011. Santokhin johdolla puolue kasvatti sekä jäsenmääräänsä ja kannatustaan kaikkien eri etnisten ja uskonnollisten ryhmien keskuudessa.

Toukokuussa 2020 parlamenttivaaleissa VHP kasvoi Surinamen suurimmaksi puolueeksi ja voitti 20 paikkaa maan parlamentin 51 paikasta. Surinamessa presidentin valitsee maan parlamentti kahden kolmasosan enemmistöllä. Santokhi ilmoittautui mukaan vuoden 2020 presidentinvaaleihin ja hänen varapresidenttiehdokkaansa on Ronnie Brunswijk.

Santokhi vannoi virkavalansa 16. heinäkuuta 2020. Virkaanastujaispuheessaan hän sanoi haluavansa puuttua elintasokustannusten jyrkkään nousuun. Lisäksi hän käytti virkaanastujaisissaan sanskritia tuoden esiin etnisen taustansa.

Santokhi toteutti preisdenttinä Kansainvälisen valuuttarahaston tukemia raskaita uudistuksia. Hänen vastustajansa syyttivät presidenttiä siitä, ettei hän tehnyt tarpeeksi köyhien ja haavoittuneiden yksilöiden suojelemiseksi. Santokhi pyrki myös parantamaan suhteita Alankomaihin ja vieraili siellä ensimmäisenä presidenttinä sitten vuoden 2008.

Santokhi sai vuoden 2025 parlamenttivaaleissa enemmän ääni kuin kukaan toinen ehdokas. Hänen puolueensa hävisi kuitenkin täpärästi Kansallisdemokraattiselle puolueelle, jonka johtaja Jennifer Geerlings-Simons nousi uudeksi presidentiksi. Santokhi jatkoi edelleen parlamentissa menetettyään paikkansa.

## Kuolema
Santokhi kuoli 30. maaliskuuta 2026. Hänet oli jo aiemmin päivän aikana viety sairaalaan äkillisen sairaustapauksen vuoksi.

## Galleria

Tiedosto:Venetiaan Santokhi 2.png|Santokhi yhdessä Surinamen entisen presidentin Ronald Venetiaanin kanssa marraskuussa 2020.
Tiedosto:2020-11-25 Stef Blok and Chan Santokhi.jpg|Santokhi tapaa Alankomaiden talous- ja ilmastoministerin, Stef Blokin. 
Tiedosto:Secretary Pompeo and Ambassador Williams Meet with Surinamese President Chandrikapersad Santokhi and Surinamese Foreign Minister Albert Ramdin (50368021192).jpg|Santokhi tapaa Yhdysvaltain ulkoministerin Mike Pompeon.


## Lähteet

## Aiheesta muualla